המינהל האזרחי לאזור יהודה ושומרון

תחום תקשוב
מכרז מס' 28/16
אספקת מדפסות להדפסה וכתיבה על כרטיסים חכמים למינהל האזרחי עבור עמדות הרכשה ביומטריות במסגרת מערכת מיתר
הזמנת הצעות למכרז

1. המינהל האזרחי לאזור יהודה ושומרון (להלן: "המינהל") מזמין בזה הצעות לאספקת מדפסות כרטיסים חכמים למערכת מיתר – מערכת חדשה להנפקת כרטיסי זיהוי לפלסטיניים, במועדים ובתנאים כמפורט במסמכי המכרז. 
2. ההתקשרות הינה לתקופה של שנה, בתוספת אופציה של המינהל להאריך את תוקף ההתקשרות לארבע תקופות נוספות בנות שנה כל אחת. 
3.  על אף האמור, יובהר כי תקופת ההתקשרות למתן אחריות, שירות ותחזוקה בגין המדפסות שנרכשו בתקופת ההתקשרות, הינה לתקופה של שלוש (3) שנים מיום אספקת מדפסת בתקופת ההתקשרות לרכישת המדפסות (להלן: "תקופת האחריות"); בנוסף יפרט המציע הצעה למתן שירותי תחזוקה ותיקונים למדפסות שנרכשו, בתעריף נפרד, וזאת בתקופה שבין תום תקופת האחריות ולמשך שלוש (3) שנים. יינתן יתרון למציע אשר יתחייב לספק שירותי תחזוקה באותו התעריף למשך תקופה הארוכה משלוש השנים האמורות.

4. תנאי הסף להתקשרות במכרז:

ההשתתפות במכרז כפופה לעמידה בתנאי הסף כמפורט להלן. המינהל שומר לעצמו את הזכות שלא לדון בהצעה שלא הוגשה בהתאם לנדרש במסמכי המכרז. ואלו תנאי הסף:

1. ניהול ספרים כהגדרתם בחוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976;        
2. רישום בכל מרשם המתנהל על פי דין הצריך לעניין ההתקשרות וכן קיומם של הרישיונות הנדרשים על פי דין.
3. יש לצרף תצהיר של המציע המאומת ע"י עורך דין בדבר היעדר הרשעות בעברות לפי חוק עובדים זרים, תשנ"א-1991 ולפי חוק שכר מינימום, תשמ"ז-1987.
4. יש לצרף תצהיר של המציע המאומת ע"י עורך דין בדבר עמידתו של המציע בכל חובותיו מבחינת תשלום שכר ותשלומים סוציאליים לכל עובדיו באופן קבוע בשנה האחרונה כמתחייב מחוקי העבודה, צווי ההרחבה, ההסכמים הקיבוציים הרלוונטיים לענף וההסכמים האישיים החלים עליו, במידה שחלים עליו, ובכל מקרה לא פחות משכר מינימום כחוק וכל התשלומים הסוציאליים כנדרש. 
5. מסירת ערבות בנקאית בלתי-מותנית בשיעור של 15,000₪.
6. המציע יהיה בעל ותק של שנתיים לפחות (24 חודשים) בתחום אספקת מדפסות כרטיסים; 
7. המציע יהיה בעל היקף פעילות של אספקת לפחות 40 מדפסות כרטיסים חכמים בשנתיים האחרונות (לאו דווקא מהדגם המוצע על ידו במכרז).
8. המציע יהיה בעל ניסיון של תמיכה בו-זמנית בלפחות 40 מדפסות כרטיסים חכמים (לאו דווקא מהדגם המוצע).
9. המציע יהיה בעל ניסיון בתמיכה ושירות למדפסות בפריסה ארצית (פריסת אתרים נתמכים בטווח של לפחות 80 ק"מ), וזאת לפחות בשנתיים האחרונות.
10. בעל יכולת טכנית לתמיכה בכתיבת הקוד שמתקשר עם המדפסת.
11. המציע הוא בעל היקף פעילות של הספקת ציוד מתכלה להדפסת 50 אלף כרטיסים בשנה (לא כולל כרטיסים) בכל שנה מהשנתיים האחרונות. 
12. המציע הוא יצרן מוכר או משווק מורשה של מדפסות כרטיסים מהדגם המוצע (אישור יצרן יצורף).
13. למציע יש מעבדת שירות לתיקון מדפסות וצוות ייעודי לתיקון תקלות.
3.
המינהל אינו מתחייב לקבל את ההצעה הזולה ביותר או כל הצעה שהיא. בחירת ההצעה 
הזוכה נתונה לשיקול דעתו המוחלט והבלעדי של המינהל. 

4.
הוראות ותניות המכרז מפורטות במסמכי המכרז. הודעה זו אינה באה לשנות, להוסיף או 
לגרוע מן ההוראות והתניות המפורטות שם. בכל מקרה של סתירה בין האמור בהודעה זו לבין האמור במסמכי המכרז, יגבר האמור במסמכי המכרז.
5.
הרשות בידי המינהל לקבל חלק מהמכרז ולהוציא לפועל על ידי המציע חלק מהשירותים, 
ובה בעת לקבל חלק אחר מהמכרז על ידי מציע אחר, ולהוציא לפועל חלק אחר על ידי מציע אחר. פיצול כאמור יכול שיעשה בכל אופן שימצא המינהל לנכון. יובהר, כי המציע אינו חייב להגיש הצעות ביחס לכלל הפרטים המופיעים בנספח התעריף.

15. מכתב ההצעה והמסמכים המצורפים אליו, יוכנסו למעטפה סגורה שעליה ירשם "מכרז  מס' 28/16  לאספקת מדפסות כרטיסים חכמים למנהל האזרחי". על ההצעות להגיע לתיבת ההצעות הנמצאת בקומה ב',  במסדרון יח' קמ"ט אוצר,  במפקדת המינהל האזרחי בבית-אל, עד ליום  20.11.16.   הצעה אשר לא תימצא בתיבת ההצעות עד לשעה 12:00, באותו היום, לא תיחשב כמעטפה שנמסרה במועד ולא תשתתף במכרז.
15. לקבלת טפסי המכרז ניתן לפנות ליח' קמ"ט אוצר, בטל': 02-9977844, או במייל:  Elinor@mof.gov.il
16. לקבלת טפסי המכרז, לבירורים, הבהרות ופרטים נוספים, ניתן לפנות לראש יחידת התקשוב, רס"ן צחי לוי, במייל: r.bazel@mnz.gov.il. פניות שלא יוגשו בכתב לכתובת המייל האמורה, לא ייענו ולא יחייבו את המינהל. ניתן לבקש הבהרות עד לתאריך 3.11.16 תאריך אחרון למתן תשובות יהיה 10.11.16.
